ઉલ્લેખનીય છે કે આ ફરિયાદ મરાઠી ભાષામાં લખાયેલી છે, તેમાં કપિલે સમગ્ર ઘટનાની જાણકારી આપી છે અને પોતાની એક્સ ગર્લફ્રેન્ડ પ્રીતિ સિમોન પર ગંભીર આક્ષેપ લગાવ્યા છે. ફરિયાદમાં કપિલે જણાવ્યું છે કે તેણે પ્રીતિ સિમોનને મેનેજર તરીકે રાખી હતી. શરૂઆતના સમયમાં તેને રૂ.બે લાખ પગાર અપાયો. તેનો શો ‘કોમેડી નાઇટ ‌િવથ કપિલ’ ખૂબ જ પ્રસિદ્ધ થયો. શોની સમગ્ર રૂપરેખા પ્રીતિ જ નક્કી કરતી હતી. પ્રીતિના કામને જોઇને તેણે તેની બહેન નીતિને પણ કામ પર રાખી. બંને બહેનો સાથે રહેતી હતી. તેના પર વિશ્વાસ કરીને કપિલે પોતાની વ્યક્તિગત જિંદગીથી લઇને આર્થિક લેવડદેવડ સુધીની વાતો પ્રીતિને જણાવી હતી.